CELEX ID: 32012D0190
Publication Date: 2012-04-04

Document:
KOMISIJOS ĮGYVENDINIMO SPRENDIMAS
2012 m. balandžio 4 d.
kuriuo iš dalies keičiamos sprendimų 2008/603/EB, 2008/691/EB ir 2008/751/EB nuostatos dėl laikinų nuostatų, leidžiančių nukrypti nuo kilmės taisyklių, nustatytų Tarybos reglamento (EB) Nr. 1528/2007 II priede, atsižvelgiant į ypatingą Mauricijaus, Seišelių ir Madagaskaro padėtį, susijusią su konservuotais tunais ir tuno nugarine
(pranešta dokumentu Nr. C(2012) 2321)
(2012/190/ES)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2007 m. gruodžio 20 d. Tarybos reglamentą (EB) Nr. 1528/2007, kuriuo taikoma prekybos tam tikrų valstybių, kurios yra Afrikos, Karibų jūros ir Ramiojo vandenyno (AKR) valstybių grupės dalis, kilmės produktais tvarka, nustatyta susitarimais, kuriais sudaromi arba ketinama sudaryti ekonominės partnerystės susitarimus (1), ypač į jo II priedo 36 straipsnio 4 dalį,
kadangi:
(1)
2008 m. liepos 17 d. Komisija priėmė Sprendimą 2008/603/EB (2), kuriuo priimta laikina nuostata, leidžianti nukrypti nuo kilmės taisyklių, nustatytų Reglamento (EB) Nr. 1582/2007 II priede, atsižvelgiant į ypatingą Mauricijaus situaciją, susijusią su konservuotais tunais ir tuno nugarine. Komisijos įgyvendinimo sprendimu 2011/377/ES (3) minėtos laikinos leidžiančios nukrypti nuostatos galiojimas buvo pratęstas iki 2011 m. gruodžio 31 d.2011 m. spalio 6 d. Mauricijus, vadovaudamasis Reglamento (EB) Nr. 1528/2007 II priedo 36 straipsniu, paprašė leisti taikyti naują nuostatą, leidžiančią nukrypti nuo tame priede nustatytų kilmės taisyklių. Pagal Mauricijaus pateiktą informaciją, net palyginti su įprastais sezoniniais svyravimais, neapdorotų tunų laimikis ir toliau yra neįprastai mažas. Atsižvelgiant į nuo 2008 m. nepasikeitusią neįprastą padėtį ir į piratavimo Indijos vandenyne problemą, nuo 2012 m. sausio 1 d. turėtų būti taikoma nauja leidžianti nukrypti nuostata;
(2)
2008 m. rugpjūčio 14 d. Komisija priėmė Sprendimą 2008/691/EB (4), kuriuo priimta laikina nuostata, kuria leidžiama nukrypti nuo kilmės taisyklių, nustatytų Reglamento (EB) Nr. 1528/2007 II priede, atsižvelgiant į ypatingą Seišelių padėtį, susijusią su konservuotais tunais. Įgyvendinimo sprendimu 2011/377/ES minėtos laikinos leidžiančios nukrypti nuostatos galiojimas buvo pratęstas iki 2011 m. gruodžio 31 d.2011 m. lapkričio 17 d. Seišeliai, vadovaudamiesi Reglamento (EB) Nr. 1528/2007 II priedo 36 straipsniu, paprašė leisti taikyti naują nuostatą, leidžiančią nukrypti nuo tame priede nustatytų kilmės taisyklių. Pagal Seišelių pateiktą informaciją, net palyginti su įprastais sezoniniais svyravimais, neapdorotų tunų laimikis ir toliau yra labai mažas. Be to, dėl piratavimo grėsmės sumažėja žvejybos dienų skaičius pelningose, tačiau labai pavojingose zonose. Kadangi neįprasta padėtis nuo 2008 m. nepasikeitė, nuo 2012 m. sausio 1 d. turėtų būti taikoma nauja leidžianti nukrypti nuostata;
(3)
2008 m. rugsėjo 18 d. Komisija priėmė Sprendimą 2008/751/EB (5), kuriuo priimta laikina nuostata, leidžianti nukrypti nuo kilmės taisyklių, nustatytų Reglamento (EB) Nr. 1528/2007 II priede, atsižvelgiant į ypatingą Madagaskaro padėtį, susijusią su konservuotais tunais ir tuno nugarine. Įgyvendinimo sprendimu 2011/377/ES minėtos laikinos leidžiančios nukrypti nuostatos galiojimas buvo pratęstas iki 2011 m. gruodžio 31 d.2011 m. spalio 25 d. Madagaskaras, vadovaudamasis Reglamento (EB) Nr. 1528/2007 II priedo 36 straipsniu, paprašė taikyti naują nuostatą, leidžiančią nukrypti nuo tame priede nustatytų kilmės taisyklių. Remiantis šia informacija, ir toliau sunku gauti kilmės statusą turinčių neapdorotų tunų dėl piratavimo Indijos vandenyne problemos. Kadangi neįprasta padėtis nuo 2008 m. nepasikeitė, nuo 2012 m. sausio 1 d. turėtų būti taikoma nauja leidžianti nukrypti nuostata;
(4)
sprendimai 2008/603/EB, 2008/691/EB ir 2008/751/EB taikyti iki 2011 m. gruodžio 31 d. Būtina užtikrinti, kad prekių importo iš AKR šalių į Sąjungą srautas nenutrūktų ir būtų sklandžiai pereinama prie Rytų ir Pietų Afrikos valstybių ir Europos bendrijos bei jos valstybių narių laikinojo ekonominės partnerystės susitarimo (toliau - RPA ir ES laikinasis ekonominės partnerystės susitarimas). Todėl sprendimų 2008/603/EB, 2008/691/EB ir 2008/751/EB taikymą reikėtų pratęsti nuo 2012 m. sausio 1 d. iki 2012 m. gruodžio 31 d.;
(5)
būtų netikslinga remiantis Reglamento (EB) Nr. 1528/2007 II priedo 36 straipsniu leisti taikyti leidžiančias nukrypti nuostatas, kurios viršija pagal RPA ir ES laikinąjį ekonominės partnerystės susitarimą RPA ir ES regionui suteikiamą metinę kvotą. Todėl 2012 m. kvotos dydis Mauricijui turėtų būti 3 000 tonų konservuotų tunų ir 600 tonų tuno nugarinės, Seišeliams - 3 000 tonų konservuotų tunų ir 600 tonų tuno nugarinės, Madagaskarui - 2 000 tonų konservuotų tunų ir 500 tonų tuno nugarinės;
(6)
dėl aiškumo tikslinga aiškiai nustatyti, kad vienintelės kilmės statuso neturinčios žaliavos, kurias galima naudoti KN pozicijai 1604 14 16 priskiriamų konservuotų tunų ir tuno nugarinės gamybai, turėtų būti SS pozicijoms 0302 arba 0303 priskiriamas tunas, kad konservuotam tunui ir tuno nugarinei būtų taikoma nukrypti leidžianti nuostata;
(7)
todėl sprendimai 2008/603/EB, 2008/691/EB ir 2008/751/EB turėtų būti atitinkamai iš dalies pakeisti;
(8)
šiame sprendime nustatytos priemonės atitinka Muitinės kodekso komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimas 2008/603/EB iš dalies keičiamas taip:
1.
1 straipsnis pakeičiamas taip:
„1 straipsnis
Nukrypstant nuo Reglamento (EB) Nr. 1528/2007 II priedo ir remiantis to priedo 36 straipsnio 1 dalies a punktu, SS 1604 pozicijai priskiriami konservuoti tunai ir tuno nugarinė, gaminami iš kilmės statuso neturinčio SS 0302 arba 0303 pozicijoms priskiriamo tuno, pagal šio sprendimo 2-5 straipsniuose nustatytas sąlygas laikomi Mauricijaus kilmės produktais.“
2.
2 straipsnis pakeičiamas taip:
„2 straipsnis
1 straipsnyje nustatyta leidžianti nukrypti nuostata taikoma priede nurodytiems produktams ir kiekiui, deklaruojamam iš Mauricijaus išleidžiant į laisvą apyvartą Bendrijoje nuo 2008 m. sausio 1 d. iki 2008 m. gruodžio 31 d., nuo 2009 m. sausio 1 d. iki 2009 m. gruodžio 31 d., nuo 2010 m. sausio 1 d. iki 2010 m. gruodžio 31 d., nuo 2011 m. sausio 1 d. iki 2011 m. gruodžio 31 d. ir nuo 2012 m. sausio 1 d. iki 2012 gruodžio 31 d.“
3.
6 straipsnis pakeičiamas taip:
„6 straipsnis
Šis sprendimas taikomas nuo 2008 m. sausio 1 d. iki 2012 m. gruodžio 31 d.“
4.
Priedas pakeičiamas šio sprendimo I priedo tekstu.
2 straipsnis
Sprendimas 2008/691/EB iš dalies keičiamas taip:
1.
1 straipsnis pakeičiamas taip:
„1 straipsnis
Nukrypstant nuo Reglamento (EB) Nr. 1528/2007 II priedo ir remiantis to priedo 36 straipsnio 1 dalies a punktu, SS 1604 pozicijai priskiriami konservuoti tunai ir tuno nugarinė, gaminami iš kilmės statuso neturinčio SS 0302 arba 0303 pozicijoms priskiriamo tuno, pagal šio sprendimo 2-5 straipsniuose nustatytas sąlygas laikomi Seišelių kilmės produktais.“
2.
2 straipsnis pakeičiamas taip:
„2 straipsnis
1 straipsnyje nustatyta leidžianti nukrypti nuostata taikoma priede nurodytiems produktams ir kiekiui, deklaruojamam iš Seišelių išleidžiant į laisvą apyvartą Bendrijoje nuo 2008 m. sausio 1 d. iki 2008 m. gruodžio 31 d., nuo 2009 m. sausio 1 d. iki 2009 m. gruodžio 31 d., nuo 2010 m. sausio 1 d. iki 2010 m. gruodžio 31 d., nuo 2011 m. sausio 1 d. iki 2011 m. gruodžio 31 d. ir nuo 2012 m. sausio 1 d. iki 2012 m. gruodžio 31 d.“
3.
6 straipsnis pakeičiamas taip:
„6 straipsnis
Šis sprendimas taikomas nuo 2008 m. sausio 1 d. iki 2012 m. gruodžio 31 d.“
4.
Priedas pakeičiamas šio sprendimo II priedo tekstu.
3 straipsnis
Sprendimas 2008/751/EB iš dalies keičiamas taip:
1.
1 straipsnis pakeičiamas taip:
„1 straipsnis
Nukrypstant nuo Reglamento (EB) Nr. 1528/2007 II priedo ir remiantis to priedo 36 straipsnio 1 dalies a punktu, SS 1604 pozicijai priskiriami konservuoti tunai ir tuno nugarinė, gaminami iš kilmės statuso neturinčio SS 0302 arba 0303 pozicijoms priskiriamo tuno, pagal šio sprendimo 2-5 straipsniuose nustatytas sąlygas laikomi Madagaskaro kilmės produktais.“
2.
2 straipsnis pakeičiamas taip:
„2 straipsnis
1 straipsnyje nustatyta leidžianti nukrypti nuostata taikoma priede nurodytiems produktams ir kiekiui, deklaruojamam iš Madagaskaro išleidžiant į laisvą apyvartą Bendrijoje nuo 2008 m. sausio 1 d. iki 2008 m. gruodžio 31 d., nuo 2009 m. sausio 1 d. iki 2009 m. gruodžio 31 d., nuo 2010 m. sausio 1 d. iki 2010 m. gruodžio 31 d., nuo 2011 m. sausio 1 d. iki 2011 m. gruodžio 31 d. ir nuo 2012 m. sausio 1 d. iki 2012 m. gruodžio 31 d.“
3.
6 straipsnis pakeičiamas taip:
„6 straipsnis
Šis sprendimas taikomas nuo 2008 m. sausio 1 d. iki 2012 m. gruodžio 31 d.“
4.
Priedas pakeičiamas šio sprendimo III priedo tekstu.
4 straipsnis
Šis sprendimas taikomas nuo 2012 m. sausio 1 d.
5 straipsnis
Šis sprendimas skirtas valstybėms narėms.
Priimta Briuselyje 2012 m. balandžio 4 d.

EuroVoc Classification:
Level 1: 100157
100147
100156
100161
100144
Level 2: 100280
100192
100257
100175
100252
100193
100194
Level 3: 5424
1258
614
5842
3544
2736
525
11
All Descriptors: 1637
1729
1841
2437
2732
2771
3191
4083
4148
5581